laion/Wikipedia-Exotic huggingface dataset:
דור (שיר)

דור הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-9 במאי 2019, כסינגל על ידי חברת התקליטים יוניסל. השיר נכתב והולחן על ידי חנן בן-ארי והופק על ידי תומר בירן. השיר עוסק בפער הבין-דורי בסוגיות כמו אמונה, גן-עדן ושמירת מסורת. השיר עורר הדים וזכה לתגובות חיוביות ושליליות בתוך המגזר הדתי ומחוצה לו. הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה כוכבי זהב וחצי מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי. טרם פורסם הווידאו קליפ המלא של השיר. העלה בן-ארי לערוץ היוטיוב שלו את האודיו הרשמי של השיר אשר מציג בתוכו את עטיפתו של הסינגל ואף את מילותיו של השיר. נכון לאפריל 2023, מונה הצפיות של הקליפ עומד על כ-1.6 מיליון צפיות. לדף השיר באתר הספרייה הלאומית למה חנן בן ארי מעצבן?, באתר ערוץ 7 חנן בן ארי, דור, באתר יוסמיוסיק, ‏2019-05-12 דור, נבדק ב-2020-03-11 חנן בן ארי - דור Hanan Ben Ari, סרטון באתר יוטיוב (אורך: 2:05)
Blazor

Blazor היא טכנולוגיית פיתוח חינמית, קוד פתוח, חוצה-פלטפורמות, המאפשרת למפתחים ליצור יישומי אינטרנט באמצעות #C ו-HTML. המפותחת ומתוחזקת על ידי מיקרוסופט. ישנם שני סוגי טכנולוגיות עיקריים עליהם נשען יישום Blazor: Blazor Server: יישומים אלה המתארחים על שרת ASP.NET Core בפורמט ASP.NET Razor. יישום בצד משתמש (דף אינטרנט) משמש כלקוח רזה, כלומר עיקר משימות העיבוד מועמס על השרת. הלקוח הוא דפדפן אינטרנט מוריד נתוני דף אינטרנט ומעדכן את ממשק המשתמש על ידי חיבור SignalR. שרת Blazor יצא לאור כחלק מ-NET Core 3. Blazor WebAssembly: אפליקציות מסוג יישומי דף יחיד שהורדו על ידי דפדפן האינטרנט לפני ריצה. גודל ההורדה גדול יותר מאשר Blazor Server, תלוי באפליקציה, אך העיבוד כולו נעשה בצד הלקוח, בדיוק כמו אפליקציית רשת "רגילה" ב-JavaScript. כתוצאה מכך, יישום זה נהנה מזמן תגובה מהיר. עם זאת, בניגוד ל-JavaScript, אפליקציה כזו נשענת על WebAssembly. גרסת GA ראשונה תוכננה למאי 2020. SignalR אתר האינטרנט הרשמי של Blazor (באנגלית) AspNetCore on GitHub Blazor University Strahl, Rick (31 ביולי 2018). "Web Assembly and Blazor: Re-assembling the Web". אורכב מ-המקור ב-2018-10-22. נבדק ב-2018-10-22. {{cite web}}: (עזרה) Tomassetti, Federico (4 בספטמבר 2018). "Blazor: .NET in the Browser". אורכב מ-המקור ב-2018-10-22. נבדק ב-2018-10-22. {{cite web}}: (עזרה) Stropek, Rainer (בספטמבר 2018). "Learn Blazor". אורכב מ-המקור ב-2018-10-22. נבדק ב-2018-10-22. {{cite web}}: (עזרה) James, Mike (12 בפברואר 2018). "Blazor .NET In The Browser". נבדק ב-2018-10-23. {{cite web}}: (עזרה) "Web Development - C# in the Browser with Blazor". MSDN Magazine. בספטמבר 2018. אורכב מ-המקור ב-2018-10-22. נבדק ב-2018-10-22. {{cite web}}: (עזרה) "Get started building .NET web apps that run in the browser with Blazor". ASP.NET Blog. 22 במרץ 2018. נבדק ב-2018-10-22. {{cite web}}: (עזרה) Ball, Kevin (26 ביוני 2018). "How WebAssembly is Accelerating the Future of Web Development". אורכב מ-המקור ב-2018-10-22. נבדק ב-2018-10-22. {{cite web}}: (עזרה) Roth, Daniel (10 באוקטובר 2019). "Blazor Server in .NET Core 3.0 scenarios and performance". ASP.NET Blog. מיקרוסופט. {{cite web}}: (עזרה)
לארי יאנג (מוזיקאי)

לארי יאנג (הידוע גם בשם ח'אלד יאסין; אוקטובר 1940 בניוארק – 30 במרץ 1978 בניו יורק) היה נגן ג'אז אמריקאי, שהתמחה בנגינה על אורגן ולסירוגין על פסנתר. עבודתו המוקדמת של יאנג הושפעה מאוד מג'ימי סמית אולם בהמשך הקריירה שלו יאנג הפך לחלוץ בפיתוח של רעיונות מוזיקליים מקוריים וניסיוניים ומודאליים כשהוא משתמש בעיקר באורגן ב: Hammond B-3. יאנג גדל בניוארק, ניו ג'רזי, למד בבית הספר התיכון לאמנויות בניוארק, שם הוא החל להופיע עם להקת ג'אז מקומית. בשנות החמישים יאנג ניגן עם להקות R&B שונות וצבר ניסיון רב כשבוא משתף פעולה עם אומנים כגון ג'ימי פורסט, לו דונלדסון, קני דורהאם, האנק מובלי ועוד. יאנג התחיל להקליט אלבומים בחברת פרסטיז' כאומן ראשי משנת 1960 ומהבולטים מביניהם היו Testifying, Young Blues Groove street. ב-1964 הוא חתם בחברת התקליטים Blue Note וניתן להבחין כי המוזיקה שלו החלה להיות מושפעת יותר ויותר מ- ג'ון קולטריין והיא נחשבת לתקופה היצירתית ביותר שלו. הוא הרבה לשתף פעולה, כצלע שלישית בטריו עם הגיטריסט גראנט גרין והמתופף אלווין ג'ונס ולמרות שמרבית מהאלבומים הללו יצאו תחת שמו של גרין, Into Somethin' (בתוספת סם ריברס בסקסופון) הפך לאלבום הבכורה של יאנג ב Blue Note. Unity, שהוקלט בשנת 1965, נותר עד היום אלבומו הידוע ביותר. באלבומיו האחרונים (Contrasts, Of Love and Peace, Heaven On Earth, Mother Ship) קל לשמוע השפעות ואלמנטים מהאוונגרד של שנות ה -60 כשהוא משתף פעולה עם מוזיקאים מקומיים מעיר הולדתו, ניוארק. יאנג הפך באותה תקופה לחלק יצירתי בכמה מהרכבי הפיוז'ן המוקדמים ביותר: בתחילה הוא ניגן ב Emergency עם טוני ויליאמס ג'ון מקלפלין ולאחר מכן הוא היה חלק מהאלבום פורץ הדרך Bitches Brew של מיילס דייוויס . במרץ 1978 הוא אושפז בבית החולים עקב כאבי בטן ולאחר זמן קצר הוא נפטר. למרות שהוא סווג כמטופל שסבל מדלקת ריאות הגורם למותו בפועל אינו ברור. אתר האינטרנט הרשמי של לארי יאנג לארי יאנג, באתר AllMusic (באנגלית) לארי יאנג, באתר MusicBrainz (באנגלית) לארי יאנג, באתר Discogs (באנגלית) לארי יאנג, באתר AllMusic Allmusic biography Biography, Larry Young Music. Accessed February 5, 2020. "Larry McCoy attended Arts High School in Newark, New Jersey in 1954. While at Arts High, Larry was a bass singer in a vocal group called the Challengers, a member of the Operetta Club and the leader of his own jazz combo." Alex Henderson, allmusic.com biography ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
לצאת מהארון (סרט)

לצאת מהארון (בצרפתית: Le placard) הוא סרט צרפתי משנת 2001. פרנסואה פיניון הוא גרוש, אשר אשתו לשעבר ובנו המתבגר מתנכרים כלפיו, כאשר הוא מגלה שבהנהלת המפעל בו הוא עובד עומדים לפטר אותו, הוא מחליט בעצת שכנו להפיץ שמועה על היותו הומוסקסואל ובכך למנוע את פיטוריו, שכן סגל המפעל אינו מעוניין להיות מואשם בהומופוביה. מכאן מתחילה קומדייה של טעויות, ולאחר מכן הוא מתחיל לנהל מערכת יחסים עם אחת מעובדות המפעל. אתר האינטרנט הרשמי של לצאת מהארון "לצאת מהארון", במסד הנתונים הקולנועיים IMDb (באנגלית) "לצאת מהארון", באתר נטפליקס "לצאת מהארון", באתר AllMovie (באנגלית) "לצאת מהארון", באתר Rotten Tomatoes (באנגלית) "לצאת מהארון", באתר Metacritic (באנגלית) "לצאת מהארון", באתר אידיבי "לצאת מהארון", במסד הנתונים הקולנועיים KinoPoisk (ברוסית) ביקורות אורי קליין, בורגנות זעירה מאוד, באתר הארץ, 6 באוקטובר 2001 נילי ברקן, ‏נזילותה של הזהות המינית, באתר גלובס, 16 באוקטובר 2001 יעל שוב, צרפתי מדי בשבילם, באתר הארץ, 14 בספטמבר 2001
יחסי אלבניה–ספרד

יחסי אלבניה–ספרד הם היחסים הדו-צדדיים בין אלבניה וספרד. אלבניה מחזיקה בספרד שגרירות במדריד, וספרד מחזיקה באלבניה שגרירות בטירנה. שתי המדינות חברות בנאט"ו ובארגון לביטחון ושיתוף פעולה באירופה. כחברה באיחוד האירופי תומכת ספרד בשילוב אלבניה בגוש האירו. הדיפלומט חואן פדרו אלדרו קסטריוטה היה מיעמד לכתר אלבניה. קסטריוטה טען כי הוא צאצא למשפחת האצוחה קסטריוטי מימי הביניים דרך סבתו מצד האב. במהלך מלחמת האזרחים בספרד, אלבנים רבים השתתפו בלחימה כחברי הבריגדות הבינלאומיות, כמו אסים ווקשי שהיה קצין מטה בגדוד גריבלדי, המלומד והפעיל האנטי-פשיסטי סקנדר לואראסי, והסופר פטרו מרקו, שהיה מתנדב של הכוח הרפובליקני במהלך המלימה. הרומן הידוע ביותר שלו נקרא Hasta La Vista [אסטה לה ויסטה]. "Albania y los GRAPO". elpais.com (בספרדית). "Spain supports Albania's European path". ata.gov.al (באנגלית). 26 באוקטובר 2015. {{cite web}}: (עזרה) Iñaki Egaña (2001), Mil noticias insólitas del país de los vascos, TXALAPARTA, p. 210, ISBN 9788481365436
I Do Not Hook Up

I Do Not Hook Up (בעברית: אני לא מתחבר/ה) הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן הרביעי שלה, All I Ever Wanted. השיר יצא לאור ב-14 באפריל 2009, על ידי חברת התקליטים תקליטי RCA, כסינגל השני מתוך האלבום. השיר הגיע למקום ה-20 במצעד הבילבורד הוט 100. השיר נכתב על ידי הזמרת-יוצרת האמריקאית קייטי פרי, ביחד עם גרג וולס וקארה דיוגוארדי והופק על ידי הווארד בנסון. איגוד תעשיית ההקלטות האוסטרלי העניק לשיר את תואר הזהב על מכירות של למעלה מ-35,000 עותקים במדינה. הווידאו קליפ הרשמי של השיר הועלה ליוטיוב באוקטובר 2009, תוך שצבר למעלה מ-15 מיליון צפיות. מידע על היצירה "I Do Not Hook Up" באתר מיוזיק בריינז מידע על הסינגל "I Do Not Hook Up" באתר מיוזיק בריינז סרטון השיר "I Do Not Hook Up" באתר יוטיוב Release group “All I Ever Wanted” by Kelly Clarkson - MusicBrainz, musicbrainz.org Kelly Clarkson - All I Ever Wanted, Discogs (באנגלית) Kelly Clarkson, Billboard Kelly Clarkson – I Do Not Hook Up (באנגלית), נבדק ב-2020-03-11 http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au Kelly Clarkson - I Do Not Hook Up (Official Video) Gold/Platinum, Music Canada (באנגלית)
טרומן ניוברי

טרומן הנדי ניוברי (באנגלית: Truman Handy Newberry;‏ 5 בנובמבר 1864 – 3 באוקטובר 1945) היה איש עסקים ופוליטיקאי אמריקאי, שכיהן כמזכיר הצי של ארצות הברית בין השנים 1908–1909 וכסנאטור רפובליקני מטעם מישיגן בין השנים 1919–1922. טרומן ניוברי נולד בדטרויט, מישיגן לג'ון סטואוטון ניוברי, בעצמו חבר בית הנבחרים, ולאשתו השנייה, הלן פ. הנדי, בתו של טרומן פ הנדי, איל הון ובנקאי מקליבלנד. טרומן ניוברי למד באקדמיה הצבאית של מישיגן לפני שסיים ב-1885 את לימודיו בבית הספר המדעי שפילד של קולג' ייל, שם הוא היה חבר באחוות אולם סנט אנטוני. לאחר סיום לימודיו בקולג' היה ניוברי המפקח הראשי על הבנייה, אחראי התשלומים, סוכן ראשי לתנועת מטען ונוסעים ובסופו של דבר המנהל של חברת הרכבות "דטרויט, ביי סיטי ואלפנה" בין השנים 1885–1887. לאחר מכן, ועד 1901 הוא היה הנשיא והחשב של חברת הפלדה של דטרויט. ב-1902 הוא סייע לארגן את חברת המכוניות פקארד. הוא היה מעורב בפעילויות תעשייה מגוונות, כולל החברות Union Trust Company, Union Elevator Company ו- Michigan State Telephone Company. ב-1893 הצטרף ניוברי יחד עם אחרים למלאכת הארגון של "הבריגדה הימית של מישיגן" וב-1895 הוא שימש שם בתפקיד על היבשה. ב-1897 וב-1898 הוא שימש שם כלוטננט וכנווט. במאי 1898 הוא קיבל דרגת לוטננט בצי ארצות הברית ושירת על סיפון סיירת העזר "יוסמיטי" (USS Yosemite) במלחמת ארצות הברית-ספרד. בין השנים 1905–1908 הוא שימש כעוזר מזכיר הצי תחת הנשיא תאודור רוזוולט ומילא את מקומו של המזכיר החולה ויקטור מטקלף, שהתפטר ב-1 בנובמבר 1908. ב-1 בדצמבר אותה שנה מונה ניוברי כמזכיר הצי ובתפקיד זה הוא כיהן עד 5 במרץ 1909. ב-6 ביוני 1917 הוא מונה כסגן מפקד צי המילואים, ועד 9 בינואר 1919 הוא היה עוזר המפקד של מחוז הצי השלישי שמטהו שכן בניו יורק. ניוברי נבחר מטעם המפלגה הרפובליקנית לסנאט של ארצות הברית וכיהן בו החל מה-4 במרץ 1919 ועד להתפטרותו ב-18 בנובמבר 1922. בשנת 1921 הוא נשפט והורשע על פי "החוק הפדרלי למעשי שחיתות" על מעשי חריגה בבחירות. הרשעה זו בוטלה על ידי בית המשפט העליון של ארצות הברית, ובעקבות חקירה שנערכה, הכריז הסנאט שניוברי ראוי לאייש את מושבו, אך הביע את אי שביעות רצונו מהסכום שהוצא במערכת הבחירותת כנגד יצרן המכוניות הנרי פורד שהתמודד במישיגן כמועד לסנאט מטעם המפלגה הדמוקרטית. לנוכח קריאה ציבורית להדיחו מהסנאט, התפטר ניוברי והוחלף בג'יימס ג'. קוזנס, שמועמדותו אושרה על ידי מושל מישיגן אלכס גרוסבק. לאחר התפטרותו שב ניוברי לעסקי התעשייה. טרומן ניוברי נפטר ב-3 באוקטובר 1945 בגרוס פוינט, מישיגן ונטמן בבית הקברות אלמווד שבדטרויט. מדיה וקבצים בנושא טרומן ניוברי בוויקישיתוף טרומן ניוברי, באתר המדריך הביוגרפי של הקונגרס של ארצות הברית (באנגלית) טרומן ניוברי, באתר "Find a Grave" (באנגלית) The Political Graveyard "Truman H Newberry". Historic Elmwood Cemetery. "Secretaries of the Navy From 1798 to present". US Navy. Newberry v. United States, 256 US 232 (US Supreme Court 1921)., 65 L.Ed. 913, 41 S.Ct. 469. "January 12, 1922 Senator "Condemned" for Excessive Campaign Expenditures". U.S. Senate: Art & History; Historical Minute Essays. "Tradition". The Detroit Club. Archived from the original on 2008-04-20.
ארונות מטבח

ארונות מטבח הוא אלבום האולפן הרביעי של להקת נקמת הטרקטור, הראשון בהוצאת חברת התקליטים הד ארצי. האלבום יצא בשנת 1995 לאחר פרישת המתופף המקורי של הלהקה דני מקוב והצטרפותו של אביב ברק, אז בן 17. סגנון הנגינה באלבום הוא רוק מתקדם אך משולבים בו אלמנטים מזרחיים, אלמנטים מעולם הרוק הלטיני ואף מעולם הדיסקו. לאחר הצלחת הלהקה ועליית הפופולריות שלה בסצנת הרוק הישראלי של שנות התשעים, חברת הד ארצי, שנחשבת לאחת מחברות התקליטים הבולטות בישראל, החתימה את חברי הלהקה ובראשם אבי בללי להפקת תקליט שלישי אחרי האלבומים "נקמת הטרקטור" ו"זכות הצעקה". חברי הלהקה אספו חומרים במשך שנת 1995, עד שלבסוף היו להם השירים הדרושים כדי להקליט את האלבום. בניגוד לאלבומם הראשון, "נקמת הטרקטור", שבו כל השירים מנוגנים בסגנון דומה, ואף נשמעים כאילו הם "ממשיכים זה את זה", באלבום זה ניסו חברי הלהקה ליצור שירים בכמה סגנונות שונים ואף לשלב בין סגנונות, כמו בשיר "דברי אליי" (רצועה 2 באלבום) שבו משולבת מוזיקה מזרחית עם מוזיקת רוק. השיר "יותר מדי זמן" (רצועה 8 באלבום) לעומתו הוא שיר רוק כבד יותר ממה שהיה נהוג באלבומים הקודמים של הלהקה. עוד דבר שתרם לשינוי בסגנון המוזיקלי של הלהקה היה הצטרפותם של חברי הלהקה אביב ברק כמתופף וגליה חי כנגנית וויולה, שכן סגנון הנגינה של ברק יותר כבד ו"קשה" משל קודמו דני מקוב, ואילו סגנון הנגינה של חי מגיע מעולם המוזיקה המזרחית, שילוב שיצר סגנונות מוזיקה חדשניים ונסיוניים ויש שיאמרו אפילו קיצוניים, כמו השיר "המטפחת" (רצועה 12 באלבום) שאורך 25 שניות בלבד ומכיל צלילי גיטרה ברקע וצחוק חרישי של אבי בללי. אבי בללי – בס, שירה גרין – קלידים דני מקוב – תופים אופיר לייבוביץ' – גיטרה אביב ברק – תופים איל שחר – קלידים גליה חי – ויולה אתר האינטרנט הרשמי של ארונות מטבח
יחסי טורקיה – מקדוניה הצפונית

יחסי טורקיה–מקדוניה הצפונית הם היחסים הדו-צדדיים בין הרפובליקה של מקדוניה הצפונית לרפובליקה של טורקיה. עקב קשרים היסטוריים, תרבותיים ואנושיים, מקדוניה הצפונית וטורקיה מנהלות יחסים קרובים וידידותיים מאוד. זמן קצר לאחר שהכריזה מקדוניה הצפונית על עצמאותה מיוגוסלביה בשנת 1991, טורקיה הכירה בריבונות מקדוניה הצפונית והייתה אחת המדינות הראשונות שעשו זאת. יחסים דו צדדיים כוננו ב-26 באוגוסט 1992. מקדוניה הצפונית מחזיקה בטורקיה שגרירות באנקרה וקונסוליה-כללית באיסטנבול, בעוד שטורקיה מחזיקה במקדוניה הצפונית שגרירות בסקופיה וקונסוליה-כללית בביטולה. כמו כן, השפה הטורקית היא שפה משותפת בשתי עיריות, לצד השפה המקדונית. לטורקיה ולמקדוניה הצפונית יש גם קשרים כלכליים טובים. ישנן מספר חברות טורקיות שנמצאות במקדוניה הצפונית, ובמיוחד TAV Airportports Holding ו- Şişecam. שתי המדינות שואפות להצטרף לאיחוד האירופי. בסקרי גאלופ שנערכו בשנת 2010, טורקיה נחשבת כמדינה ידידותית עם תדמית חיובית בקרב רוב גדול (80 אחוז) מהאנשים ברפובליקה של מקדוניה הצפונית. הכרה ברפובליקה של מקדוניה הצפונית על ידי טורקיה מבוססת על כך שמקדוניה הצפונית מקיימת את התנועה החופשית והזכויות של אלבנים במדינה. בפברואר 2018 הביע נשיא טורקיה, רג'פ טאיפ ארדואן, תמיכה בעמדתה של רפובליקת מקדוניה הצפונית במהלך המשא ומתן על שם המדינה, ואמר כי עמדת יוון אינה נכונה. טורקיה תומכת בהצעתה של רפובליקת מקדוניה הצפונית להצטרף גם לנאט"ו וגם לאיחוד האירופי. ישנם 77,959 אזרחים שהוכרזו כטורקים במקדוניה הצפונית, המהווים 3.85% מאוכלוסיית המדינה.[דרושה הבהרה] הטורקים במקדוניה הצפונית משמשים כגשר בין שתי המדינות, והיו חלק מתוכנית לשיתוף פעולה בתחום התרבות לתקופה שבין 2009 ל-2011. על פי התוכנית, שני הצדדים יעצימו את שיתוף הפעולה במגזרים שונים של תרבות ואמנות. בנוסף, המדינות יקדמו זו את זו את התרבות ואת מרכזי המידע התרבותיים הפתוחים - מקדוניה הצפונית באיסטנבול וטורקיה בסקופיה. באותה הזדמנות הודיעה מקדוניה הצפונית כי ממשלת מקדוניה הצפונית החליטה לחדש את בית הוריו של מוסטפא כמאל אטאטורק, שנמצא בכפר קודצ'דיק בסמוך לדבאר. הרשויות הטורקיות אפשרו לארכאולוגים ממקדוניה הצפונית ליצור עותק של סרקופג אלכסנדר שיוצג במוזיאון במקדוניה הצפונית. מדיה וקבצים בנושא יחסי טורקיה – מקדוניה הצפונית בוויקישיתוף Ekinci, Didem (2013). "Europeanization Process and Bilateral Relations in the Balkans: Turkey and Albania" (PDF). International Conference on European Studies. 9: 196. אורכב מ-המקור (PDF) ב-2017-04-09. נבדק ב-2020-03-11. Neos Kosmos. "Turkey's president claims Greece's stance over 'Macedonia' name dispute is wrong". Neos Kosmos. נבדק ב-11 בפברואר 2018. {{cite web}}: (עזרה) "Turkey says backing FYROM's EU, NATO membership ambitions". www.ekathimerini.com. Ekathimerini. Dnevnik newspaper (אורכב 13.02.2012 בארכיון Wayback Machine)
קאסים מג'ליווה

קאסים מג'ליווה (באנגלית: Kassim Majaliwa; נולד ב-22 בדצמבר 1960) הוא פוליטיקאי טנזני, המכהן מאז 2015 כראש ממשלת המדינה. מג'ליווה, מוסלמי, נולד בטנגניקה. משנת 1983 ועד 1999 עבד כמורה. בשנת 1993 סיים לימודי תעודה בהוראה וב-1998 קיבל תואר ראשון בחינוך מאוניברסיטת דאר א-סלאם. כמו כן למד באוניברסיטת סטוקהולם בשוודיה. מ-1999 ועד 2006 כיהן כמזכיר אזורי של ארגון המורים של טנזניה. בשנת 2006 מונה לנציב מחוז אורמבו (Urambo) בטנזניה וכיהן בתפקיד עד 2010. בשנת 2010 נבחר מג'ליווה לכהן בפרלמנט של טנזניה במחוז הבחירה של רואנגווה (Ruangwa) מטעמה של מפלגת המהפכה (Chama Cha Mapinduzi). הוא כיהן כסגן שר לממשל מקומי במשרד ראש הממשלה של טנזניה. בבחירות הכלליות בשנת 2015 שב ונבחר כחבר הפרלמנט מטעם רואנגווה. לאחר הבחירות ב-2015 ובחירתו של ג'ון מגופולי (אנ') לנשיא טנזניה מינה מגפולי את מג'ליווה לראש הממשלה העשירי במקומו של מיזנגו פינדה (אנ'). מינויו של מג'ליווה התקבל בהפתעה במדינה לאור ניסיונו הפוליטי המוגבל, אך הפרלמנט הנשלט על ידי מפלגתו אישר את מינויו ברוב 73% מחבריו. הוא נכנס לתפקידו ב-20 בנובמבר. מדיה וקבצים בנושא קאסים מג'ליווה בוויקישיתוף קאסים מג'ליווה, ברשת החברתית אקס (טוויטר) Peter Clottey, ‏Tanzania Parliament Approves New Prime Minister, באתר קול אמריקה, 19 בנובמבר 2015
איוואן אנגנל

קארל איוואן אלכסנדר אנגנל (בשוודית: Karl Ivan Alexander Engnell;‏ 12 בדצמבר 1906 בלינשפין (אנ') – ‏10 בינואר 1964) היה תאולוג שוודי. אנגנל סיים את לימודי הפילוסופיה באוניברסיטת אופסלה בשנת 1933, ותאולוגיה בשנת 1934. בשנת 1940 קיבל רישיון בתאולוגיה, דוקטור לתאולוגיה ופרופסור חבר ללימודי הברית הישנה בשנת 1943. בשנת 1947 התמנה לפרופסור לתאולוגיה אקסגטית באוניברסיטת לונד ובאותה שנה גם לאקסגטיקה באוניברסיטת אופסלה. הוא הרצה באופסלה בשנים 38–1936 ובבית הספר Fjellstedtska (חלק מאוניברסיטת אופסלה) משנת 1940, וערך מסעות לימוד בינלאומיים. אנגנל היה חבר באגודת נתן סודרבלום (אנ') (משנת 1943), האגודה המזרחית האמריקאית (אנ'), החברה ללימודי הברית הישנה (אנ'), האגודה לספרות המקרא (אנ') ועוד. בשנת 1949 הוא הפך למפקח של Gotlands nation (אנ'). אנגנל פרסם מספר מאמרים מדעיים, כולל מחקרים במלכות אלוהית במזרח הקדום (1943), הברית הישנה, מבוא היסטורי-מסורתי (1945), והאנציקלופדיה המקראית השוודית (מוציא לאור וסופר ראשי) (1948). ומאמרים בעיתונות היומית והמסחר. אנגנל, בעקבות גונקל היה נציגה של אסכולת המסורת בעל פה (אסכולת אופסלה), שהאמינה כי כתבי הנביאים הועלו לכתב בתקופת בית שני ועד אז התגלגלו כמסורות שבעל פה. את מזמורי תהילים שייך ברובם למלך שחיברם עבור טקסים פולחן שונים בהם מילא תפקיד מרכזי. בהסתמך על השערת התעודות, הוא חילק את ספרי התורה והנביאים הראשונים לרביעייה (ה"טטרטויך"=Tetrateuch) שכללה את הספרים בראשית, שמות, ויקרא ובמדבר, ואת ספר דברים שייך לנביאים ראשונים (דברים, יהושע, שופטים, שמואל ומלכים). Studies in divine kingship in the ancient Near East, אופסלה, 1943 רשימת ספריו בספריה הלאומית ספר הקורס "מבוא למקרא" של האוניברסיטה הפתוחה, יחידה 6 ויחידות 9–10 ספר הקורס "בראשית" של האוניברסיטה הפתוחה, כרך 1 ירושלים בין חורבן להתחדשות, עודד ליפשיץ, הוצאת יד יצחק בן צבי, 2004, ירושלים מדיה וקבצים בנושא איוואן אנגנל בוויקישיתוף האוניברסיטה הפתוחה קורס מבוא למקרא, יחידות 9–10 עמ' 55 האוניברסיטה הפתוחה קורס מבוא למקרא, יחידות 9–10 עמ' 227 ערך זה הוא קצרמר בנושא שוודים. אתם מוזמנים לתרום לוויקיפדיה ולהרחיב אותו.
אי-שרדות: עושים צרות

אי-שרדות: עושים צרות (באנגלית: Total DramaRama) היא סדרת הנפשה קנדית-אמריקאית, מסוגת קומדיה. הסדרה משמשת כפריקוול וקרוסאובר לסדרות "אי-שרדות" ו"הקניון". הסדרה נוצרה על ידי טום מקגיליס וג'ניפר פרטש, והופקה על ידי Fresh TV ו-Corus Entertainment. העונה הראשונה של הסדרה שודרה לראשונה בארצות הברית בערוץ Cartoon Network, החל מ-1 בספטמבר 2018 עד 30 בנובמבר 2019. בישראל העונה הראשונה של הסדרה שודרה בדיבוב לעברית בערוץ הילדים החל מ-11 באפריל 2019 עד 11 בדצמבר באותה שנה. ב-13 בפברואר 2019, פורסם שלסדרה תופק עונה שנייה אשר שודרה לראשונה בארצות הברית ב-11 בינואר 2020. ב-23 ביוני 2020, פורסם שלסדרה תופק עונה שלישית אשר שודרה לראשונה ב-3 באפריל 2021. ב-15 באפריל 2023 שודר הספיישל "A Very Special Special That's Quite Special" ("ספיישל מאוד מיוחד, שהוא די מיוחד"). הסדרה מתקיימת בציר זמן שונה מזה של "אי-שרדות" וכל עונות ההמשך, כיוון שרוב הדמויות הכירו זו את זו ורקמו את מערכות היחסים שלהן במהלך העונות של "אי-שרדות", וכאן רוב הדמויות שנפגשו לראשונה כבר מכירות זו את זו. בנוסף כריס מקליין (המנחה של אי-שרדות) מופיע רק במספר פרקים בעונה השלישית בסדרה, ולכן לשף אין שום אינטרס לפגוע בדמויות, בניגוד לאי-שרדות שם הוא היה חייב להפחיד אותם, להתעלל בהם ולבשל להם אוכל דוחה בפקודתו של כריס. הסדרה עוקבת אחר הדמויות מהסדרה "אי-שרדות" בילדותם בגן הילדים, כאשר שף הוא הגנן שלהם. בכל פרק בסדרה, רואים הרפתקאות שונות ומצחיקות של הדמויות בגן. במספר פרקים נראה שהדמויות מודעות שהן מככבות בסדרת טלוויזיה. בנוסף הופיעו דמויות אחרות מ"אי-שרדות", רובן כגרסת הילדים שלהן (כגון: די. ג'יי, ג'ף וקייטי וסיידי), בתור הופעות קמע, כמו כן הופיעה בעונה הראשונה ניקי מה"קניון", בתור הופעת קמע. במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא. ב-15 באפריל 2023 שודר הספיישל הטלוויזיוני "A Very Special Special That's Quite Special" ("ספיישל מאוד מיוחד, שהוא די מיוחד"). הספיישל הזה חותם את הסדרה, ומופיעות בו כל הדמויות שלקחו בה חלק, למעט ג'וד. הספיישל מתרחש לאחר שדנקן הרס סופית את בית הספר עם יישומון מסוכן שמפעיל כלי תחבורה מרחוק. שף קיבל סכום כסף ענק על מנת לשקם את בית הספר, אך במקום זאת הוא לוקח את הילדים לפארק מים שנמצא בקצה השני של המדינה. כאשר הוא מפצל את החבורה בשלושה כלי תחבורה שונים: רכבת, מטוס וספינת אוויר. על הדרך הם מעורבים בהרפתקה שקשורה לאבן בדולח בצורת סולמית שהייתה מוחבאת בתיק אוכל והתערבבה עם תיקי האוכל האחרים שלהם (שנראים זהים לאותו תיק האוכל הנ"ל). "אי-שרדות: עושים צרות", במסד הנתונים הקולנועיים IMDb (באנגלית) "אי-שרדות: עושים צרות", במסד הנתונים הקולנועיים KinoPoisk (ברוסית) "אי-שרדות: עושים צרות", במיזם "אישים" לתיעוד היצירה הישראלית חדש בטלוויזיה: חמישי, 11 באפריל 2019, שי שגב, באתר מגפון, 9 באפריל 2019
Lay Back in the Arms of Someone

Lay Back in the Arms of Someone הוא שיר שכתבו ניקי צ'ין ומייק צ'פמן, ובוצע על ידי הלהקה האנגלית סמוקי. גרסת כיסוי של השיר הוקלטה ב-1979 על ידי זמר הקאנטרי רנדי ברלו. גרסה זו הגיעה למקום ה-13 במצעד Hot Country Songs של הבילבורד. ב-1979 הוציאה טניה טאקר את השיר כסינגל מאלבומה "Tear Me Apart", בהפקת ניקי צ'ין ומייק צ'פמן. השיר לא הצליח במצעדים. השיר הופיע גם באלבומה של ג'וס ניוטון (אנ') "Take Heart" משנת 1979, וגם באלבום "Greatest Hits (And More)" משנת 1987. הגרסה של ניוטון הגיעה למקום ה-86 במצעד הקאנטרי של בילבורד. ריקי נלסון הקליט את השיר ב-1981 למיני-אלבום "Four You". השיר נכלל גם באלבום "Memphis Sessions" משנת 1981. ב-1981 הקליט סאבוי בראון גרסת כיסוי של השיר לאלבום "Rock n Roll Warriors". כריס נורמן כלל גרסת סולו של השיר באלבום האולפן שלו "Full Circle" משנת 2000. מידע על היצירה "Lay Back in the Arms of Someone" באתר מיוזיק בריינז מידע על הסינגל "Lay Back in the Arms of Someone" באתר מיוזיק בריינז מידע על היצירה "Lay Back in the Arms of Someone" באתר Discogs סרטון השיר "Lay Back in the Arms of Someone" באתר יוטיוב Roberts, David (2006). British Hit Singles & Albums (19th ed.). London: Guinness World Records Limited. p. 510. ISBN 1-904994-10-5. Jason Ankeny (1943-03-29). "Randy Barlow | Awards". AllMusic. נבדק ב-2016-01-26. "Tear Me Apart - Tanya Tucker | Songs, Reviews, Credits". AllMusic. נבדק ב-2016-01-26. Greg Adams. "Juice Newton's Greatest Hits (And More) - Juice Newton | Songs, Reviews, Credits". AllMusic. נבדק ב-2016-01-26. "spanishcharts.com - Chris Norman - Full Circle". נבדק ב-20 באוקטובר 2017. {{cite web}}: (עזרה)
אמא אם הייתי

אמא אם הייתי הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-19 באוגוסט 2015, כסינגל השלישי מתוך אלבום הבכורה שלו, איזון, על ידי חברת התקליטים NMC. השיר נכתב על ידי חנן בן-ארי, הולחן על ידי בן-ארי ואלנתן שלום והופק על ידי אייל מזיג. השיר נכתב על מפוני גוש קטיף וצפון השומרון ב-2005 במסגרת תוכנית ההתנתקות, מנקודת מבט של ילד המבכה בפני אמו על הגעגועים לילדות בגוש קטיף. הסינגל עצמו סוקר על ידי יוסי חרסונסקי, אשר ציין את השיר בחיוב והעניק לו לציון של ארבעה כוכבי זהב וחצי מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי וצבר למעלה ממיליון השמעות. לא פורסם וידאו קליפ מלא של השיר. בן-ארי העלה לערוץ היוטיוב שלו את האודיו הרשמי של השיר אשר מציג בתוכו את עטיפתו של הסינגל ואת מילות השיר. נכון לאוגוסט 2024, מונה הצפיות של הקליפ עומד על למעלה מ-27 מיליון צפיות. לדף השיר באתר הספרייה הלאומית מידע על היצירה "אמא אם הייתי" באתר מיוזיק בריינז אפי אברהם, ‏האזינו: "אמא אם הייתי" סינגל שלישי לחנן בן ארי, באתר "סרוגים", 19 באוגוסט 2015 אימא אם הייתי, באתר יוסמיוסיק, ‏2015-09-21 אמא אם הייתי, נבדק ב-2020-03-11 חנן בן ארי - אמא אם הייתי | Hanan Ben Ari - Mother, סרטון באתר יוטיוב (אורך: 4:30)
משחקי המוח

משחקי המוח הוא שעשועון טלוויזיה ישראלי לילדים המשודר בכאן חינוכית. השעשועון עלה לשידור בדצמבר 2019 ואת השעשועון מנחים מירב פלדמן ואיתי הרמן. בשעשועון זה המתחרים עונים על שאלות בנושא אחר לפרק באמצעות איתי הרמן אשר נותן להם ולצופים טיפים שימושיים להפעלת המוח. "משחקי המוח" באתר כאן חינוכית משחקי המוח, במיזם "אישים" לתיעוד היצירה הישראלית